Bente Angell-Hansen

Bente Angell-Hansen () er ein norsk diplomat, frå 2018 leiar av overvakingsorganet til EFTA (ESA). Ho har vore norsk ambassadør til Austerrike og Ungarn.

 Liv og virke 
Angell-Hansen er utdanna cand.polit. med hovudfag i statsvitskap frå Universitetet i Oslo. I 1979 blei ho tatt opp ved Utanriksdepartementets aspirantkurs.«I kort dvale etter Clinton», Aftenposten, 13. november 1999, s. 17. I 1998 blei ho utnemnd til ekspedisjonssjef og protokollsjef i Utanriksdepartementet.Offisielt fra statsråd, 3. april 1998. Frå februar 2000 var ho fyrst ekspedisjonssjef ved Statsministerens kontor,Offisielt fra statsråd, 12. november 1999. der ho hadde ansvar for utanrikspolitiske saker. 

I 2005 blei Angell-Hansen utnemnd til ambassadør i Ungarn.Offisielt fra statsråd, 13. mai 2005. I 2007 følgde utnemning til ambassadør ved den norske delegasjonen til SN i Genève,Offisielt frå statsrådet 26. oktober 2007. der ho blant anna har representert Noreg i menneskerettsrådet til SN. Utnemninga til utanriksråd i statsråd 8. april 2011 var fyrste gongen ei kvinne fekk den øvste administrative stillinga i Utanriksdepartementet.Offisielt fra statsråd 8. april 2011. Den 8. april 2011 blei ho utnemnd til utanriksråd i Utanriksdepartementet, ei stilling ho overtok i august 2011 og hadde til juli 2014 då ho blei utnemnd til den norske ambassadøren i Wien.Ambassadør Bente Angell-Hansen utnevnt til ny utenriksråd, pressemelding, Utenriksdepartementet, 8. april 2011. Ho var før dette ambassadør ved den norske delegasjonen til SN og andre internasjonale organisasjonar i Genève. 1. januar 2018 blei Angell-Hansen leiar av overvakingsorganet til EFTA (ESA).«Bente Angell-Hansen blir ny president i ESA», ESA, 25. oktober 2917.

 Utmerkingar 
Angell-Hansen er storkommandør av Storfyrst Gediminas av Litauens orden,Database over ordenstildelinger, Litauens presidentembete. innehaver av 2. klasse av den estiske Den kvite stjernas orden,Bearers of decorations, Estlands presidentembete. og storoffiser av den argentinske Frigjeraren San Martins orden.Aftenposten, 5. oktober 2001, s. 10.

 Kjelder 

Denne artikkelen bygger på «Bente Angell-Hansen» frå , den 21. mars 2024.  

Kategori:Norske diplomatar
Kategori:Norske ambassadørar
Kategori:Norske ambassadørar til Austerrike
Kategori:Norske ambassadørar til Ungarn
Kategori:Norske departementsrådar
Kategori:Norske statsvitarar
Kategori:Storfyrst Gediminas av Litauens orden
Kategori:Den kvite stjernas orden
Kategori:Frigjeraren San Martins orden
Kategori:Elevar ved Universitetet i Oslo